**Ministru kabineta noteikumu projekta „****Grozījumi Ministru kabineta 2014.gada 30.septembra noteikumos Nr. 573 “Elektroenerģijas ražošanas, pārvades un sadales būvju būvnoteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Vienkāršot būvniecības procesu - divu būvprojektu vietā viens. Kabeļu komutācijas sadalni ievietojot ēkas fasādē, tiek skarta ēkas nesošā konstrukcija (siena), tādēļ jāizstrādā arī ēkas pārbūves būvprojekts, kas ir šķietami pārmērīga prasība.Energoapgādes objekta projektam tiek pievienots konstruktīvā mezgla risinājums, ko izstrādājis būvspeciālists ēku konstrukciju projektēšanā. Ministru kabineta noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5.panta pirmās daļas 2.punkts un otrās daļas 5.punkts un14.panta 7.daļa un Enerģētikas likuma 76.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 30.septembra noteikumi Nr. 573 “Elektroenerģijas ražošanas, pārvades un sadales būvju būvnoteikumi” (turpmāk - MK noteikumi Nr.573) nosaka elektroenerģijas ražošanas būvju, elektroenerģijas pārvades un sadales būvju (turpmāk – energoapgādes objekts) būvniecības procesa kārtību un cita starpā, būvniecības procesā iesaistītās institūcijas, atbildīgos būvspeciālistus, būvniecības procesam nepieciešamos dokumentus un to saturu, kā arī būvatļaujā, apliecinājuma kartē un paskaidrojuma rakstā iekļaujamos nosacījumus.Energoapgādes objektu būvniecībai, kas saskaņā ar vispārīgajiem būvnoteikumiem ir pirmās grupas būves, projektētājs, atbilstoši MK noteikumiem Nr.573, izstrādā tehnisko shēmu. Plānojot sadalnes (elektrosadalietaise – vizuāli izskatās kā skapis vai kaste) atrašanās vietu, no vienas puses tiek ņemts vērā sadales sistēmas operatora nosacījums, ka sadalni ierīko sistēmas operatora personālam brīvi pieejamā vietā, lai varētu veikt gan pienākošās, gan aizejošās strāvas kabeļu un sadalnes ekspluatācijas un uzturēšanas darbus. Šā iemesla dēļ, sadalnes tiek novietotas ielas malā, ēkas pirmajā stāvā, ēkas ārpusē (pilsētas apstākļos), vai arī uz zemes gabala robežas (piemēram, privātmājām). No otras puses, plānojot energoapgādes objektu pārbūvi pilsētā, jāņem vērā objektu izvietošanas iespējas katrā konkrētajā atrašanās vietā individuāli, kā arī sekojot teritorijas plānojumam. Attiecībā uz kultūras pieminekļiem, atbilstoši likuma Par kultūras pieminekļu aizsardzību 3.pantā noteiktajam, nekustamos kultūras pieminekļus drīkst pārveidot tikai izņēmuma gadījumā ar Kultūras ministrijas Valsts kultūras pieminekļu aizsardzības inspekcijas (turpmāk- pieminekļu aizsardzības inspekcija) atļauju, taču saskaņā ar 5.panta trešā daļa noteikto pieminekļu aizsardzības inspekcija var deleģēt pašvaldībai pārvaldes uzdevumus, kas attiecas uz vietējās nozīmes nekustamo kultūras pieminekļu aizsardzību un izmantošanu. Ievērojot no likuma Par kultūras pieminekļu aizsardzību izrietošo Ministru kabineta 2003.gada 26.augusta noteikumu Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” 44.punktu, kultūras pieminekļa īpašnieks (valdītājs), ja veicama jebkura tehniska, būvnieciska un saimnieciska darbība, kura būtiski maina kultūras pieminekļa funkciju, komplektāciju, formu, detalizāciju, materiālu, faktūru un krāsu, iesniedz pieminekļu aizsardzības inspekcijā iesniegumu attiecīgas atļaujas saņemšanai. Savukārt 2004.gada 8.marta Ministru kabineta noteikumi Nr.127 “Rīgas vēsturiskā centra saglabāšanas un aizsardzības noteikumiem”, kuri izdoti saskaņā ar [Rīgas vēsturiskā centra saglabāšanas un aizsardzības likuma](https://likumi.lv/ta/id/76001-rigas-vesturiska-centra-saglabasanas-un-aizsardzibas-likums) [7.pantu](https://likumi.lv/ta/id/76001-rigas-vesturiska-centra-saglabasanas-un-aizsardzibas-likums#p7), 3.punktu, identificē tos kultūrvēsturiskās vides pārveidojumus, kas ir būtiski. Būtiski pārveidojumi ir tādi kā jauna apbūve, zemesgabala apvienošana vai sadalīšana, kvartāla funkciju maiņa, kas vairākkārt palielina transporta novietošanas slodzi, kā arī ēku apjoma izmaiņas, netipiski apbūves risinājumi tradicionālajā apbūves vidē un jumtu konfigurācijas izmaiņas. Ņemot vērā augstāk minēto, sadalnes novietošanu līdzās ēkai nevarētu uzskatīt par būtisku pārveidojumu vai darbību, kas būtiski maina kultūras pieminekļa funkciju, lai projekta izstrādātājam būtu jāvēršas pieminekļu aizsardzības inspekcijā attiecīgas atļaujas saņemšanai. Tajā pašā laikā, daļa ēku īpašnieku nevēlas redzēt līdzās savai ēkai atsevišķi stāvošu sadalni, tādēļ lūdz to iekalt ēkas sienā. Šajā situācijā ēkas īpašniekam, zinot savas ēkas vēsturisko statusu (iespējams ēka ir arhitektūras piemineklis), būtu jāvēršas pieminekļu aizsardzības inspekcijā, lai uzzinātu vai sadalni vispār drīkst iekalt sienā.Attiecībā uz Rīgas teritoriju kopumā ar “Teritorijas plānošanas likuma” 7.panta sestās daļas 2.punktu, likuma “Par pašvaldībām” 43.panta pirmās daļas 1.punktu un “Būvniecības likuma” 7.panta pirmās daļas 1.punktu 2005.gada 20.decembrī ir izdoti Rīgas domes saistošie noteikumi Nr.34 “Rīgas teritorijas izmantošanas un apbūves noteikumi”, kur 108.punktā ir noteikts, ka brīvi stāvošas transformatoru apakšstacijas apjomu projektē, ievērojot konkrēto pilsētas telpisko situāciju un apkārtējās apbūves raksturu, lai apakšstacija arhitektoniski iekļautos apkārtējās apbūves ainavā. Savukārt, attiecībā uz Rīgas vēsturisko centru, atbilstoši Rīgas vēsturiskā centra saglabāšanas un aizsardzības likuma 9.panta pirmajā daļā noteiktajam, Rīgas vēsturiskā centra lokālplānojumu izstrādā un apstiprina Rīgas Dome saistošo noteikumu veidā, ievērojot Rīgas vēsturiskā centra saglabāšanas un aizsardzības likumu, [Teritorijas attīstības plānošanas likumu](https://likumi.lv/ta/id/238807-teritorijas-attistibas-planosanas-likums), Ministru kabineta noteikumus par Rīgas vēsturiskā centra saglabāšanu un aizsardzību un citus normatīvos aktus, kā arī Valsts kultūras pieminekļu aizsardzības inspekcijas prasības, Apvienoto Nāciju Izglītības, zinātnes un kultūras organizācijas Latvijas Nacionālās komisijas rekomendācijas. 2006. gada 7.februāra Rīgas domes saistošo noteikumu Nr.38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi”, kuri pieņemti saskaņā ar Rīgas vēsturiskā centra saglabāšanas un aizsardzības likuma 9.panta pirmo daļu, 68.punktā ir noteikts, ka inženierkomunikāciju infrastruktūras attīstības un rekonstrukcijas priekšlikums, kura īstenošana var ietekmēt publiskās ārtelpas vizuālo kvalitāti (redzamība no publiskās ārtelpas un augstajiem skatu punktiem) vai kura īstenošana ir paredzēta kultūrvēsturiski vērtīgā vēsturiskā apbūvē vai vēsturiskā apbūvē, izvērtē un saskaņo Būvvalde un pieminekļu aizsardzības inspekcija atbilstoši konkrētai vietai un ēkas kultūrvēsturiskās vērtības līmenim.Nepārdomāts jaunu inženierkomunikāciju izvietojums vēsturiskās ēkās pārsvarā ir interjera bojāšana, praksē redzētie negatīvie piemēri (vēsturisko gleznojumu, būvplastikas, vērtīgas oriģinālās substances un autentiskuma bojāšana) liecina par nepieciešamību izvirzīt detalizētas prasības inženierkomunikāciju novietojuma plānošanai.Bez Valsts kultūras pieminekļu aizsardzības inspekcijas saskaņojuma elektrotīkla sadalni atļauts izvietot:1. Ēkas fasādes sienā iekaltā ailē ja netiek bojāts fasādes arhitektoniskais un mākslinieciskais risinājums un, ja:1.1. Ēka nav vecāka par 150 gadiem;1.2. Ēka nav atsevišķs valsts aizsargājams kultūras piemineklis;1.3. Ēka nav vēsturisks, brīvstāvošs dievnams;1.4. Ēkas fasādes apdare nav no dabīgā vai mākslīgā akmens, neapmestiem ķieģeļiem, keramikas flīzēm, mozaīkas fragmentiem, cēlapmetuma vai koka;1.5. Netiek skarta fasādes būvplastika (ar arhitektūru saistīti tēlnieciski veidojumi, skulptūras un ciļņi)2. Ēkas interjera sienā iekaltā ailē ja netiek bojāts interjera arhitektoniskais un mākslinieciskais risinājums un ja:2.1. Interjers vai tā daļa nav atsevišķs valsts aizsargājams kultūras piemineklis. 2.2. Interjera apdarē nav vēsturiski gleznojumi vai to paliekas, dekoratīvas flīzes, vēsturiski sienu dekoratīvi apdares elementi, dabīgais vai mākslīgais akmens, cēlapmetums, vēsturiskas tapetes, vitrāžas;2.3. Netiek skartas vēsturiskas arkas, velves, vēsturiskie būvgaldniecības izstrādājumi, kāpņu dekoratīvie elementi, vēsturiskas iebūvētas iekārtas un mēbeles, dekoratīvie grīdu iesegumi.Savukārt vēsturiskas ēkas tiešā tuvumā vai saskarsmē ar to, bez Valsts kultūras pieminekļu aizsardzības inspekcijas saskaņojuma elektrotīkla sadalni atļauts izvietot saskaņojuma elektrotīkla sadalni atļauts izvietot, ja:1. tā neaizsedz vēsturiskās ēkas, vai tās daļas uztveri;
2. tās dizains un kolorīts nerada svešķermeni kultūrvēsturiskajā vidē;
3. ir atrasta novietne, kas vēsturiskās ēkas un tās apkārtējās vides funkcionalitāti un vizuālo tēlu negatīvi neietekmē.

Būvvvaldē, izskatot energoapgādes komersanta būvniecības ieceri, energoapgādes objektu projektos tiek vienlaicīgi vērtēts arī vizuālais izpildījums. Šādās situācijas, kur pie ēkām nav zaļā zona, rodas nepieciešamība sadalnes “slēpt” ēku pagalmos vai vārtu rūmēs. Sarežģījumi rodas tieši ar kabeļu komutācijas sadalņu novietošanu vietās ar sazarotu un blīvu citu inženiertīklu pārklājumu, jo komutācijas sadalnē ieejošais kabelis tiek vienlaicīgi izvadīts ārā uz nākošo komutācijas sadalni. Tāpēc sadaļņu izvietošana ēku pagalmos bieži vien, ir tehniski sarežģīta un saistīta ar papildus izmaksām. Reizēm paši ēku īpašnieki uzstāj uz sadalnes iekalšanu. Izrietoši ar vien biežāk Rīgas centrā sadalnes iekaļ ēku fasādēs. Tā ka sadalnes iekalšanas procesā tiks skarta ēkas nesošā konstrukcija (siena), kas var izsaukt slodzes maiņu uz nesošo konstrukciju, tad atbilstoši Ministru kabineta 2014.gada 19.augusta noteikumu Nr.500 “Vispārīgie būvnoteikumi” 7.punktam, ir jāizstrādā ēkas pārbūves būvprojekts. Rezultātā, ievērojot aprakstīto un šobrīd spēkā esošos būvniecību regulējošos normatīvus, energoapgādes komersantam, gadījumos, ja energoapgādes objekta izbūve (pārbūve) ir saistīta ar sadalnes iekalšanu, papildus izstrādātajam energoapgādes objekta projektam, būtu jāizstrādā vēl arī otrs projekts - ēkas pārbūves būvprojekts. Šādas prasības izpilde ir šķietami pārmērīga gan no ieguldītā darba apjoma un laika, gan finansiāli, ņemot vērā, ka būvniecības laikā tiek skarta salīdzinoši neliela fasādes daļa. Noteikumu projekts papildina Ministru kabineta noteikumus Nr.573, paredzot kārtību, kad īstenojot energoapgādes objektu būvniecību (pārbūvi) pastāv nepieciešamība sadalnes iekalt ēkas sienā.Tādejādi, tika atrasts risinājums, lai salīdzinoši vienkāršu (pirmās grupas būves) energoapgādes objektu projektu īstenošanai, nebūtu jāizstrādā divi būvprojekti.Noteikumu projektā ir noteikts, ka ēkas sienai, kurā paredzēts iekalt sadalni, būvspeciālists ēku konstrukciju projektēšanā, izstrādā konstruktīvā mezgla risinājumu, kā arī sniedz slēdzienu vai ir nepieciešama pārsedze urbumiem standarta kabeļu aizsargcauruļu ievietošanai ēkas sienā. Noteikumu projektā ir norādes par dokumentiem, kādi pievienojami, attiecīgi papildinot būvniecības ieceri, paskaidrojuma rakstu vai apliecinājuma karti. Vienlaicīgi, noteikumu projektā ir norādes par darba veikšanas procesu un darbā izmantojamiem instrumentiem. Lai izvairītos no sienas vai pat konstrukcijas deformācijas vai plaisāšanas nav izmantojami jebkuri betona (ķieģeļu) sienu kalšanai paredzētie sitējinstrumenti, piemēram, elektriskie, pneimatiskie vai hidrauliskie atskaldāmie āmuri. Izvēloties darba instrumentu būtu jāpievērš uzmanība instrumenta ražotāja norādītajiem tehniskajiem parametriem, lai instrumenta trieciena intensitāte un enerģija, kā arī vibrācija līmenis nepārsniedz noteikumu projektā norādīto.Vienlaikus ar augstāk minētajiem grozījumiem, noteikumu projekts novērš nepilnības, kas konstatētas laika gaitā praksē attiecībā uz Ministru kabineta noteikumu Nr.573 2.pielikumā apstiprināto veidlapu, kurā pēc būtības sniedzamā informācija dublējas ar informāciju, kura būvniecības ierosinātājs norāda paskaidrojuma rakstā un apliecinājuma kartē. |
| 3. | Projekta izstrādē iesaistītās institūcijas un publiskas personas kapitālsabiedrības | AS "Sadales tīkls" un Rīgas pilsētas būvvaldes pārstāvji. |
| 4. | Cita informācija | Tiesību akta projekts risina tikai sadalnes novietošanas procesā konstatētās problēmas. Ekonomikas ministrija gatavo grozījumus visos speciālajos būvnoteikumos, tai skaitā Ministru kabineta noteikumos Nr.573, lai izpildītu uzdevumu, kas ir paredzēts Ministru kabineta protokollēmuma projektā par Ministru kabineta noteikumu projekta “Grozījumi Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi”” (VSS -1215) apstiprināšanu (iesniegts Valsts kancelejā 2018. gada 15. janvārī).Grozījumi speciālajos būvnoteikumos tiks virzīti vienotajā paketē tiklīdz Ministru kabinets apstiprinās Ministru kabineta noteikumu projektu “Grozījumi Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi”” (VSS -1215) |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvniecības ierosinātājs, būvspeciālists, būvniecības ierosinātāja norīkots darbinieks, energoapgādes komersants, energoapgādes objektu projektētāji un būvdarbu veicēji, atbildīgais būvdarbu vadītājs (ģenerāluzņēmēja pārstāvis), būvuzraugs, autoruzraugs un pašvaldību iestādes, kuras ir iesaistītas būvniecības procesā.Blakus esošo nekustamo īpašumu īpašnieki, kurus skars plānotā būvniecība. |
| 2. | Tiesiskā regulējuma ietekme uz tautsaimniecību un administratīvo slogu | Jaunais regulējums vienkāršo būvniecības procesu, divu būvprojektu vietā tiek sagatavots tikai viens, rezultātā tiek samazināts darba apjoms, laiks un finanses. Administratīvo procedūru skaits ir samazināts.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu bija ievietota Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē | 22.12.2017. projekts tika ievietots Ekonomikas ministrijas tīmekļvietnē: https://em.gov.lv/lv/par\_ministriju/sabiedribas\_lidzdaliba/ |
| 3. | Sabiedrības līdzdalības rezultāti | Iebildumi un priekšlikumi netika iesniegti.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Cita informācija | Anotācijas pielikumā sadalņu iekalšanas risinājumu piemēri. |

Ministru prezidenta biedra, ekonomikas ministra pienākumu izpildītājs,

Izglītības un zinātnes ministrs K. Šadurskis

Rēpele 67013033

Gunta.Repele@em.gov.lv